તેથી વિરુદ્ધ Mass Customizationનું લક્ષ્ય ગ્રાહકોની વ્યક્તિગત જરૂરિયાતોને અનુરૂપ, ભિન્ન ભિન્ન વિકલ્પોવાળી ચીજવસ્તુઓ કિફાયત ભાવે સુલભ બનાવવાનું હોય છે; તેમાં કેન્દ્રસ્થાને ચીજવસ્તુઓમાં વિવિધતા, પ્રતિક્રિયાશીલતા અને ગ્રાહકોને પસંદગીમાં લચીલાપન હોય છે; ઉત્પાદન ઓર્ડરને અનુરૂપ જ હોય છે- સ્ટોક કરી રાખવા નહિ; ચીજવસ્તુઓની માંગ અસ્થાયી સ્વરૂપની હોય છે; ગ્રાહકવર્ગ વિષમાંગી હોય છે, ચીજવસ્તુ ઉત્પાદનચક્ર અને ચીજવસ્તુ જીવનચક્ર પણ પ્રમાણમાં ટૂંકા હોય છે; તેમાં ગ્રાહકોની પૂરેપૂરી સહભાગિતા હોય છે- વસ્તુઓની ડિઝાઈન સર્જવામાં તેમનું યોગદાન હોય છે અને સમગ્ર મૂલ્યસર્જનના પણ તેઓ ભાગીદાર હોય છે.